钦定古今图书集成/理学汇编/字学典/第110卷 > 陈瓘
## 钦定古今图书集成/理学汇编/字学典/第110卷 > 陈瓘

按《宋史》本传：“陈瓘，字莹中。”〈平园集云号了翁〉南剑州沙县人。
中甲科。徽宗即位，召为右正言，迁左司谏，改知无为
军，还为著作郎，迁右司员外郎，出知泰州。崇宁中除
名，窜袁州、廉州，移郴州。谥“忠肃。”

按《梁溪集》，“了翁书法，不循古人格辙，自有一种风味。
观其书，可以知气节之劲也。”

按《姑溪集》，莹中作小楷，有秀气。

按石门文字禅莹中翰墨简重，而谨严如其为人。
按《书史会要》，“莹中字画精劲，萧散有兰亭典型。”